श्री ठाकुर ने बताया कि कुल्लू की शॉल व टोपी के साथ चंबा के रूमाल और किन्नौर की शॉल को जीआई टैग दिया गया था। उन्होंने कहा कि बुनकरों के लिए ऑनलाइन बिक्री मंच की सुविधा के लिए फ्लिपकार्ट के साथ एमओयू साइन किया गया था और विभाग उत्पादों की ऑनलाइन बिक्री भी कर रहा था । मुख्यमंत्री ने कहा कि पिछले 50 वर्षों में राज्य में हस्तशिल्प और हथकरघा उत्पादों के डिजाइन और गुणवत्ता में बड़ा बदलाव आया है और हजारों परिवारों ने इसे आजीविका का साधन बना दिया था।